**ROKIŠKIO RAJONO SAVIVALDYBĖS TARYBA**

**S P R E N D I M A S  
DĖL PAVADINIMO ROKIŠKIO MIESTO GATVEI SUTEIKIMO IR SPORTO GATVĖS PRATĘSIMO**

2018 m. rugsėjo 28 d. Nr. TS-   
Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 patvirtintų Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo 3.4 punktu ir atsižvelgdama į 2018-09-12 Rokiškio miesto bendruomenės „Velykalnis“ prašymą, Rokiškio rajono savivaldybės taryba n u s p r e n d ž i a:

1. S u t e i k t i Rokiškio miesto gatvei Velykalnio gatvės pavadinimą (1 priedas).
2. P r a t ę s t i Rokiškio miesto Sporto g. (2 priedas).

Sprendimas per vieną mėnesį gali būti skundžiamas Regionų administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Egidijus Žaliauskas

Rokiškio rajono savivaldybės tarybai

**SPRENDIMO PROJEKTO ,,DĖL PAVADINIMO ROKIŠKIO MIESTO GATVEI SUTEIKIMO IR SPORTO GATVĖS PRATĘSIMO“**

**AIŠKINAMASIS RAŠTAS**

**Tarybos sprendimo projekto tikslas** – suteikti Rokiškio mieste bevardei gatvei Velykalnio gatvės pavadinimą ir pratęsti Rokiškio mieste Sporto gatvę.

**Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos vidaus reikalų ministro 2014 m. kovo 13 d. įsakymas Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“ aprašas.

**Sprendimo projekto esmė.** Suteikiamas pavadinimas bevardei gatvei esančiai tarp Kalnų ir Sporto gatvių. Sporto gatvė pratęsiama pradedant nuo namo Sporto g. 11 iki namo Lašo g. 11.

**Galimos pasekmės, priėmus siūlomą tarybos sprendimo projektą:**

**teigiamos** – šiuo metu gatvės neįregistruotos. Suteikus gatvėms pavadinimus ir jas įregistravus galima kreiptis dėl šių gatvių kapitalinio remonto, t.y. asfaltavimo.

**neigiamos** –nėra.

**Šio sprendimo nauda Rokiškio rajono gyventojams.** Įregistravus Sporto ir Velykalnio gatves, bus galima rengti projektą gatvėms išasfaltuoti.

**Finansavimo šaltiniai ir lėšų poreikis.** Nėra**.**

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Rokiškio miesto seniūno pavaduotojas Egidijus Žaliauskas